
 SISTEMUL HIDROTEHNIC INDEPENDENT SIRET
Anexa 2 						                                         Nr. 1724/22.10.2026
Anexa la Decizia nr. 30/22.10.2026
cod F-RU-82

ANUNŢ

pentru organizarea concursului pentru ocuparea  unui post vacant corespunzător 
funcției contractuale de execuție, pe perioadă nedeterminată, de mecanic 
· la Formația Baraj Rogojești  (1 post)  din cadrul Sistemului Hidrotehnic Independent Siret 


Sistemul Hidrotehnic Independent Siret , cu sediul în orașul Siret, strada Al. Cel Bun , nr. 61, județul Suceava, instituție publică de interes național, organizează concurs pentru ocuparea unui post  vacant corespunzător funcției contractuale de execuție, pe perioadă nedeterminată , de mecanic : la Formația Baraj Rogojești  (1post) din cadrul Sistemului Hidrotehnic Independent Siret.
Condițiile specifice necesare în vederea participării la concursul pentru ocuparea postului corespunzător funcției contractuale de execuție, precum și calendarul desfășurării concursului sunt:
-  studii: studii generale , studii profesionale, medii cu diploma de bacalaureat,  studii post liceale  ;
- specialitatea: profilul mecanic , școala profesionala de profil ,  atestat profesional în domeniul mecanic 
- vechime în muncă și în specialitate – nu este cazul .
- disponibilitatea pentru lucru în ture.
Calendar de desfășurare al concursului pentru ocuparea funcției contractuale de mecanic la Formația Baraj Rogojești   (1 post) din cadrul Sistemului Hidrotehnic Independent Siret:
 Concursul se va desfășura la sediul Sistemului Hidrotehnic Independent Siret din strada Al. Cel bun, nr.61, localitatea Siret, județul Suceava după următorul calendar:
Publicarea anunțului: 23.10.2026
- 09.11.2026, ora 12:00 - data limită de depunere la registratura Sistemului Hidrotehnic Independent Siret a dosarelor de participare la concurs;     
- 10.11.2026, ora 10:00 - selecția dosarelor de concurs;
- 11.11.2026 ,ora 15:30 - termen de afișare rezultate la selecția dosarelor de concurs;
- 12.11.2026 ,ora 14:00 - termen de depunere contestații cu privire la rezultatul selecției dosarelor de concurs;
- 13.11.2026, ora 13:00 - termen de afișare a rezultatelor privind contestația la selecția dosarelor de concurs;
- 16.11.2026, ora 10 :00 - desfășurare probă scrisă;
- 17.11.2026, ora 15:30 - termen de afișare rezultate proba scrisă;
- 18.11.2026, ora 14:00 -  termen de depunere contestații cu privire la rezultatul probei scrise;
- 19.11.2026, ora 15:30 - termen de afișare a rezultatelor privind contestația la rezultatele probei scrise;
- 20.11.2026, ora 10:00 -  susținerea interviului;
- 23.11.2026, ora 15:00 -  termen de afișare a rezultatelor privind interviul;
- 24.11.2026 , ora 12:00 -  termen de depunere contestații cu privire la rezultatul interviului;
- 25.11.2026, ora 15:30 - termen de afișare a rezultatelor privind contestația la rezultatele interviului și termen de afișare a rezultatelor finale.
Conform art.35 al Hotărârii de Guvern nr.1336 din 2022, pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model european;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Serviciul RURP (Resurse Umane) sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă, la adresa de mail: dispecerat.shsr@das.rowater.ro.
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Poate ocupa un post vacant sau temporar vacant persoana care îndeplineşte condiţiile prevăzute în art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

OCUPAREA POSTULUI DE MECANIC ÎN CADRUL FORMATIEI BARAJ ROGOJEȘTI

BIBLIOGRAFIE
1.     Aurel Ciocirlea - Vasilescu , Mariana Constantin, Filiera tehnologica , profil Tehnic    
- Asamblări mecanice  , manual  clasele a -XI -a ruta directa  și a -XII- a ruta progresiva  (2007).
2.     ing. Adriana Popescu,  :
 -   Manual pentru cultura de specialiate domeniul mecanic , manual  clasa a -IX –a (2004)
3.     Aurel Ciocirlea - Vasilescu , Mariana Constantin Filiera tehnologica , profil Tehnic    
- Sisteme de transmitere a mișcării  , manual   clasele  a -XI -a  și a-XII-a (2007).
4.	Aurel Ciocirlea - Vasilescu , Mariana Constantin
- Tehnici de măsurare în domeniu – manual clasa a -XI- a și a-XII-a (2007)
5.        Marian Pavelescu, Simona Pavelescu 
       -  Identificarea organelor de mașini și a solicitarilor – manual Școala de Arte și Meserii clasa  a-X-a (2006).
6.      Aurel Ciocirlea - Vasilescu , Mariana Constanti  Filiera tehnologica , profil Tehnic    
 -   Asamblari mecanice  , manual  clasele a -XI -a ruta directa  și a -XII- a ruta progresiva.  
7.    – LEGEA nr.319 din 14 iulie 2006  Securităţii şi Sănătăţii în Muncă.
8.   - Legea 307/ 2006 privind apărarea 

TEMATICĂ
-   Mijloace pentru masurarea , enumerare , aparate de masurare a lungimilor ;
-   Ansamble demontabile , asamblari prin filet;
-   Imbinari prin sudare;
-   Functionarea lagarelor de alunecare;
-   Operatiuni de intretinere echipamente hidromecanice;
-   Semnalizarea de Securitate/si sau sanatate la locurile de munca;
-   Filetarea , elementele filetului, clasificarea filetelor.
-   Ghidaje prin alunecare;
-  Norme de protecția muncii în atelier și montaj;
-  Pregătirea pieselor pentru asamblare.


PRINCIPALELE ATRIBUȚII ALE POSTULUI:

Asigură serviciul de permanență inclusiv în zilele libere sau sărbătorile legale, conform graficului de tură;
Colectează, validează și transmite date și informații privind problemele de specialitate pe barajului Rogojești administrat de către S.H.I. Siret, asigurând funcționarea fluxului informațional;
Se preocupă de pregătirea profesională  permanentă; 
Își însușește prevederile reglementărilor specifice domeniului de activitate necesare exercitării atribuțiilor postului;
Asigura gospodărirea cantitativa si calitativa a volumului de apa din acumulare;
Efectuează controlul sistematic al malurilor si versantilor din zona barajului;
În caz de necesitate, efectuează in urma dispoziţiilor primite, manevre de evacuare din lacurile de acumulare a unor volume de apa diferite de regulamentul de exploatare;
Realizează lucrări de intretinere si reparaţii la instalaţiile si echipamentelor aferente construcţiilor hidrotehnice deservite;
Executa lucrările planificate conform planului de gospodărirea apelor cat a lucrările accidentale;
Efectuează curăţirea lacului de plutitori;
Participa la acţiunile de aparare împotriva inundaţiilor si la acţiunile de după trecerea apelor mari, pe zona repartizata: pe timpul apelor mari: transportul materialelor din stoc la punctele critice; executarea lucrărilor de intervenţie, paza si supravegherea permanenta; după trecerea apelor mari: strângerea si recuperarea materialelor de aparare, strângerea uneltelor si mijloacelor de aparare, refacerea si depozitarea in stoc, marcarea nivelelor maxime atinse;
Verificarea, ungerea, gresarea mecanismelor de ridicare a stăvilarelor;
Execută orice alte sarcini repartizate de către Director/ Director tehnic/ Șeful ierarhic,    după caz, pentru realizarea strategiilor pe termen scurt ale organizației, în conformitate cu domeniul de competență și în limitele respectării temeiului legal.

Informaţii suplimentare se pot obţine sediul din orașul Siret, strada Al. Cel Bun , nr. 61, județul Suceava sau la numărul de telefon 0230280736, interior RURP, persoană de contact: Cornelia Palievici  - secretar comisie de concurs şi comisie de soluţionare a contestaţiilor.
    
             
Șef Sistem,					           
ing.Andi-Ionuț Peniuc		                         




Secretar comisie concurs 
Cornelia Palievici	

